
KALLAVERE KOOLI ÜLDTÖÖPLAAN
2026/2027. õppeaasta
Kinnitatud ÕN koosolekul 27.08.2026

Kallavere Kooli üldtööplaan on dokument, milles kavandatakse ühe õppeaasta tegevused, lähtudes kooli arengukavast ja õppekavast, õppeaasta üldeesmärkidest ning eelmise õppeaasta töö kokkuvõttest. Üldtööplaani eesmärk on kavandada kooli õppe- ja kasvatustöö, juhtimise, personaliarenduse, koostöö, õppijate heaolu ning kooli arendustegevused ühtseks tervikuks.
Üldtööplaanis kavandatud tegevuste ja sündmuste ajakava võib õppeaasta jooksul muutuda. Muudatused arutatakse läbi kooli juhtkonnas ning tegevuse või sündmuse eest vastutav isik teavitab muudatustest kõiki asjaosalisi.
Üldtööplaan on struktureeritud tegevusvaldkondade kaupa. Iga tegevusvaldkonna juures määratletakse eesmärgid ja ülesanded, kavandatud tegevused, vastutajad, kaasatud meeskonnaliikmed, mõõdikud ning tegevuste elluviimise tähtajad.

Kallavere Kooli 2026/2027. õppeaasta tegevusvaldkonnad:
1. Uue kooli arengukava koostamine ja rakendamine;
2. Uue kooli õppekava koostamine ja rakendamine; üleminek numbrilisele hindamisele ja 80-minutilisele tunnimudelile;
3. Eestvedamine ja juhtimine; koosolekud ja sisehindamine;
4. Personalijuhtimine ja õpetajate professionaalne areng; koolitused, töövaatlused, töövarjutamine ja kogemuste vahetamine;
5. Koostöö huvigruppidega ja koolikultuur; kooli maine, väärtused ja missioon;
6. Ressursi- ja keskkonnajuhtimine; 
7. Õppe- ja kasvatusprotsess; suulise kõne arendamine ja aktiivõppemeetodite kasutamine
8. Õppija individuaalsuse ja turvalisuse toetamine;
9. Projekt-, õues- ja kogemusõpe;
10. Loovtööde tööprotsessi arendamine;


KALLAVERE KESKKOOLI 2025/2026. ÕPPEAASTA KOKKUVÕTE JA 2026/2027. ÕPPEAASTA FOOKUSED

2025/2026. õppeaastal pöörati Kallavere Koolis tähelepanu õppijate arengule ja heaolule, personali professionaalsele arengule, õppekvaliteedi parandamisele ning ühtse ja toetava koolikultuuri kujundamisele. Oluliseks eesmärgiks oli kujundada õppijates oskusi ja hoiakuid, mis toetavad nende iseseisvat õppimist ning toimetulekut kiiresti muutuvas maailmas.
Õppeaasta üheks keskseks fookuseks oli õpistrateegiate tutvustamine õpilastele ning nende teadlikum kasutamine õppetöös. Selle toetamiseks korraldati koolis kaks projektipäeva. Alates käesolevast õppeaastast hakkab 4. ja 5. klassis toimuma õpioskuste tund, mille eesmärk on õpetada õpilastele erinevate õpistrateegiate teadlikku kasutamist ning kujundada harjumust neid igapäevases õppetöös rakendada. Edaspidi on oluline jätkata õpioskuste süsteemset arendamist ning muuta tõhusate õpistrateegiate kasutamine loomulikuks ja igapäevaseks õppetöö osaks.
Õpilaste õppe- ja kasvatustöö toetamiseks korraldati õppeaasta jooksul mitmesuguseid sündmusi ja tegevusi. Õpilased osalesid mälumängudel, teatrikülastustel ning teistel õppetööd toetavatel üritustel. Korraldati erinevaid teemanädalaid, milles õppijad aktiivselt kaasa lõid. Teemanädalad ja muud koolielu rikastavad tegevused toetasid õppetöö mitmekesistamist, õpilaste koostöö- ja suhtlemisoskuste arengut, motivatsiooni ning kooliga seotuse tunnet. Koolielu sündmustesse panustas aktiivselt ka õpilasesindus. Uuel õppeaastal on eesmärk kaasata õppijaid veelgi enam koolielu planeerimisse ja korraldamisse.
Kooli maine kujundamisele pöörati jätkuvalt tähelepanu, eelkõige koolis toimuvate sündmuste regulaarse kajastamise kaudu sotsiaalmeedias. Edaspidi on eesmärk suurendada sündmuste kajastamise regulaarsust ning tuua senisest enam esile kooli igapäevast õppe- ja huvitegevust, õpilaste saavutusi ning koolikogukonna ühiseid ettevõtmisi.
Õppeaasta jooksul viidi töötajate seas läbi rahulolu-uuring. Küsitluse tulemustest selgus, et enamik töötajaid on kooli töötingimustega rahul. Samas tõi uuring esile vajaduse pakkuda õpetajatele täiendavat tuge ja teadmisi erivajadustega õppijate õpetamise ning toetamise valdkonnas. Sellest lähtudes pöörati tähelepanu kaasava hariduse ja erivajadustega õppijate toetamisega seotud teadmiste ning oskuste arendamisele. 25.02.2026 toimus HEVKO juhendamisel vastavasisulise teemaga koolitus.
Õpetajate professionaalse arengu toetamiseks külastasid Kallavere Keskkooli õpetajad õppeaasta jooksul teisi koole. Koolikülastused andsid võimaluse tutvuda teiste koolide töökorralduse ja õpetamispraktikatega, vahetada kogemusi ning leida uusi ideid kooli õppe- ja kasvatustöö arendamiseks. Õppeaasta jooksul viidi läbi ka töövaatlusi ning vestlusi personaliga. Töövaatlused võimaldasid saada tagasisidet igapäevase töökorralduse ja õppeprotsessi kohta ning toetada töötajate professionaalset arengut. Personali vestlustel kaardistati töötajate vajadusi, ettepanekuid ja arengusoove. 
Oluliseks eesmärgiks oli jätkata kooli dokumentide uuendamist. Õppeaasta jooksul uuendati kooli õppekava üldosa, ainekavasid ning nende lisasid, sealhulgas loovtööde juhend, ning hindamisjuhend. Õppeaasta jooksul analüüsiti 2020–2026. aasta arengukava ning koguti sisendit uue arengukava koostamiseks. Selleks kaasati õpilasi, õpetajaid ja lapsevanemaid ning korraldati ajurünnakuid ja koosolekuid.
2025/2026. õppeaastal valmistati ette olulisi muudatusi, mis mõjutavad Kallavere Kooli õppe- ja kasvatustööd alates 2026/2027. õppeaastast. Koolis toimub üleminek uuele õppekavale ning numbrilisele hindamisele. Numbrilist hindamist rakendatakse alates I kooliastme 1. klassi II trimestrist kuni III kooliastme lõpuni. Üleminekul numbrilisele hindamisele pööratakse tähelepanu hindamise ühtsete põhimõtete kujundamisele, õpetajate ettevalmistamisele ning õpilaste ja lapsevanemate teavitamisele.
Uue õppekava koostamisel ja rakendamisel pööratakse suuremat tähelepanu õppijakesksusele, üldpädevuste kujundamisele, aktiivõppemeetodite kasutamisele, õppeainete lõimimisele, projekt- ja õuesõppele ning õppijate individuaalsete vajadustega arvestamisele. Kooli keskseks eesmärgiks on arendada õpilastes 21. sajandi pädevusi ja üldoskusi läbi mitmekesise ning õppijast lähtuva õppe, et Kallavere Kooli lõpetajad oleksid edukad ja toimetulevad ühiskonnaliikmed, kes on valmis jätkama õpinguid enda eelistatud õppeasutuses ning suudavad kiiresti muutuvas maailmas muutustega kohaneda.
Selle eesmärgi saavutamiseks pööratakse tähelepanu õpilaste kriitilise ja loova mõtlemise, suhtlemis- ja koostööoskuse, probleemilahendusoskuse, digipädevuse, enesejuhtimise, õpioskuste ning ettevõtlikkuse arendamisele. Õppeprotsessis suurendatakse õppija aktiivset rolli ning luuakse rohkem võimalusi teadmiste praktiliseks rakendamiseks.
Õpetajate digipädevuste arendamiseks pöörati 2025/2026. õppeaastal tähelepanu TI rakendamisele õppetöös ning tehisintellekti võimaluste tutvustamisele õpetajatele. Õpilaste digioskuste arendamiseks tehti ettevalmistusi õppekava ja ainekavade täiendamiseks ning 4. ja 5. klassile lisati informaatikatunde. Edaspidi on eesmärk kujundada digipädevuste arendamine veelgi süsteemsemaks ning siduda see erinevate õppeainete ja õppeülesannetega.
Õpilaste arvu suurenemisest tulenevate ruumivajaduste lahendamiseks leiti võimalusi füüsilise õpikeskkonna arendamiseks. Alustati väikese maja projekteerimistöödega, mis aitab pikemas perspektiivis leevendada ruumipuudust ning toetada kooli arengut.
Koolis tegutseb mitmeid huviringe, mis pakuvad õpilastele võimalusi arendada oma huvisid ja andeid väljaspool tavapärast õppetööd. Õpilased saavad osaleda tütarlaste teadusringis, võrkpallis, tantsuringis, Zumbas, lauluringis, kooli muusikabändis, pilliõppes, loodusringis, jõutreeningutel ning algklassidele mõeldud pallimängude ringis. Huvitegevuse mitmekesisus toetab õpilaste eneseväljendust, koostööoskusi, aktiivset eluviisi ja kooliga seotuse tunnet.
Koolielu kujundamisse panustas ka vilistlaskogu, mis vajab edasist süsteemset arendamist, kuid on seni aktiivselt osalenud erinevate kooli sündmuste korraldamisel. Edaspidi on eesmärk suurendada vilistlaskogu rolli kooli tegemistes ning kujundada koostöö vilistlastega järjepidevamaks.
2026/2027. õppeaastal on oluline jätkata kooli tugevate praktikatega ning muuta need veelgi süsteemsemaks. Eelkõige pööratakse tähelepanu keskkonnateadlikkuse kujundamisele, õpetajate professionaalsele arengule, erivajadustega õppijate toetamisele, õppeprotsessi mitmekesistamisele, loovtööde korralduse arendamisele ning õpilaste individuaalsuse ja turvalisuse väärtustamisele. Samuti jätkatakse õpioskuste ja õpistrateegiate teadliku kasutamise arendamist ning õppijate aktiivsemat kaasamist koolielu kujundamisse.
Kokkuvõttes võib 2025/2026. õppeaastat pidada oluliste ettevalmistuste ja arengute aastaks. Lisaks igapäevase õppe- ja kasvatustöö kvaliteedi toetamisele loodi eeldused mitmete suuremate muudatuste rakendamiseks alates 2026/2027. õppeaastast.  
Kallavere Kooli edasise arengu keskmes on õppija, tema individuaalsed vajadused, heaolu ja areng ning koolikeskkonna kujundamine selliseks, kus iga õpilane saab omandada teadmised ja oskused, mis toetavad tema edasist haridusteed ja toimetulekut ühiskonnas.
2026/2027. ÕPPEAASTA ÜLDEESMÄRGID
1. KOOLI UUE ARENGUKAVA KOOSTAMINE JA RAKENDAMINE
2026/2027. õppeaastal on Kallavere Kooli üheks oluliseks arendustegevuseks uue arengukava koostamine. Uus arengukava peab lähtuma kooli senisest arengust, õppe- ja kasvatustöö tulemustest, kooli väärtustest, õppijate ja personali vajadustest ning muutuvast haridusruumist.
Arengukava koostamisel analüüsitakse Kallavere Kooli seniseid tugevusi ja arengukohti ning määratletakse kooli pikaajalised arengusuunad. Oluline on kaasata arengukava koostamisse koolipere liikmed ning võimalusel ka lapsevanemad ja teised kooli koostööpartnerid.
Arengukava koostamisel võetakse aluseks kooli senised arengueesmärgid, sisehindamise tulemused, rahuloluküsitluste tulemused ning 2025/2026. õppeaasta kokkuvõte. Erilist tähelepanu pööratakse õppijate heaolule, kaasavale haridusele, õpetajate professionaalsele arengule, õppe kvaliteedile, koolikultuurile, keskkonnateadlikkusele ning koostööle.
Uue arengukava eesmärk on kujundada Kallavere Koolile selge ja ühine arengusuund järgnevateks aastateks ning luua alus iga-aastaste eesmärkide ja tegevuste kavandamiseks.

	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Uue arengukava
ülevaatamine ja täiendamine
	Arendusjuht
	Juhtkond, õpetajad
	Arengukava on koostatud ja kinnitamiseks valmis
	August-oktoober 2026

	Arengukava tutvustamine personalile
	Arendusjuht

	Juhtkond, õpetajad

	Personal on dokumendiga tutvunud
	Oktoober 2026

	Õpilaste ja lapsevanemate teavitamine, uue arengukava tagasiside kogumine
	Arendusjuht

	Juhtkond, õpetajad

	Teavitustegevused on toimunud, informatsioon jagatud
	November  2026


2. KOOLI UUE ÕPPEKAVA KOOSTAMINE JA RAKENDAMINE
2026/2027. õppeaastal on Kallavere Kooli üheks oluliseks ülesandeks uue õppekava rakendamine ning selle rakendamise järjepidev analüüsimine. 
Uue õppekava koostamisel ja rakendamisel lähtutakse kehtivast riiklikust õppekavast, kooli arengukavast, kooli senisest õppekorraldusest, õppijate vajadustest ning kooli väärtustest ja arengueesmärkidest.
Uue õppekava koostamise eesmärk on kujundada Kallavere Koolile õppekava, mis toetab õppijate terviklikku arengut, on selge ja praktiliselt rakendatav ning annab õpetajatele ühise aluse õppe kavandamiseks ja läbiviimiseks.
Õppekava uuendamisel pööratakse tähelepanu õppijakesksusele, üldpädevuste kujundamisele, lõimingule, aktiivõppemeetoditele, suulise kõne arendamisele, projekt- ja õuesõppele ning õppijate individuaalsete vajadustega arvestamisele. Oluline osa õppekava arendamisest on ka hindamise põhimõtete, õppekorralduse, loovtööde ning tugimeetmete ülevaatamisel.
Alates 2026/2027. õppeaastast läheb Kallavere Kool üle 80-minutilistele õppetundidele. Uue õppetunni mudeli eesmärk on vähendada õppekava killustatust, võimaldada pikemaid ja sisukamaid õppeprotsesse ning toetada aktiivõppe, praktiliste tegevuste, projektõppe ja õppijate iseseisva töö suuremat osakaalu. 

80-minutiline õppetund koosneb kahest 40-minutilisest osast, millest:
· 2 x 40 minutit on õpetaja juhitud kontaktõpe;
· 2 x 5 minutit on õpetaja juhendatud iseseisev õppimine.

Juhendatud iseseisva õppimise ajal rakendatakse õppetegevusi, mis toetavad tunnis käsitletud teadmiste kinnistamist, harjutamist, ülesannete lahendamist, õpitu mõtestamist ja õppija iseseisva töö oskuste kujundamist. Õpetaja kavandab ka iseseisva õppimise osa eesmärgipäraselt ning annab õppijatele vajalikud juhised ja tagasiside.
Uue õppetunni mudeli rakendamine eeldab õpetajatelt senisest erinevat tunni planeerimist ning õppetegevuste teadlikumat vaheldamist. Pikem õppetund võimaldab kasutada aktiivõppemeetodeid, arutelusid, praktilisi ülesandeid, liikumispause, koostöist õppimist ning lõimitud tegevusi. Samal ajal pööratakse tähelepanu sellele, et õppija koormus oleks jõukohane ning õppepäev tervikuna tasakaalus.
80-minutine õppetund soodustab õpilasel sügavat õppimist ning annab võimaluse õpetajal pöörata tähelepanu õpilase psühholoogiliste baasvajaduste rahuldamisele ja õppe diferentseerimisele. Iseseisva töö aeg  kattub aktiiv- ja söögivahetunniga.
Õppekava rakendamisel pööratakse samuti tähelepanu sellele, et numbrilisele hindamisele üleminek oleks õppijatele, lapsevanematele ja õpetajatele arusaadav ning toetaks õppimist.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Uue õppekava ülevaatamine ja täiendamine
	Õppejuht
	Juhtkond, õpetajad
	Õppekava on koostatud ja kinnitamiseks valmis
	August-september 2026

	Õppekava tutvustamine personalile
	Õppejuht
	Õpetajad
	Personal on dokumendiga tutvunud
	August 2026

	Ainekavade ülevaatamine ja kooskõlla viimine
	Õppejuht
	Aineõpetajad
	Ainekavad vastavad õppekavale
	September 2026

	80-minutilise õppetunni mudeli rakendamine
	Õppejuht
	Juhtkond, õpetajad
	Tunnimudel on rakendatud
	August 2026

	80-minutilise õppetunni ülesehituse ja metoodiliste põhimõtete tutvustamine õpetajatele
	Õppejuht
	Õpetajad
	Õpetajad on uue mudeli põhimõtetega tutvunud
	August 2026

	Juhendatud iseseisva õppimise sisulise rakendamise analüüs
	Õppejuht
	Õpetajad
	Iseseisev õppimine on eesmärgistatud juhendatud
	Õppeaasta jooksul

	Õpetajate kogemuste ja praktikate jagamine uue tunnimudeli rakendamisel
	Õppejuht
	Õpetajad
	Toimunud on kogemuste jagamise kohtumised
	Vähemalt kaks korda õppeaasta jooksul

	Õpilaste ja lapsevanemate tagasiside kogumine uue tunnimudeli kohta
	Õppejuht
	Klassijuhatajad, lapsevanemad, õpilased
	Tagasiside on kogutud ja analüüsitud
	Iga trimestri lõpus

	Õpetajate toetamine numbrilisele hindamisele üleminekul
	Õppejuht
	Juhtkond, õpetajad
	Toimunud on arutelu ja/või koolitus
	Sügis 2026

	Õpilaste ja lapsevanemate teavitamine hindamise muutustest
	Õppejuht
	Klassijuhatajad, aineõpetajad
	Teavitustegevused on toimunud, informatsioon jagatud
	Juuni ja september 2026

	Uue õppekava ja õppekorralduse rakendamise analüüs
	Õppejuht
	Juhtkond, õpetajad
	Rakendamise analüüs on koostatud
	Juuni 2027


3. EESTVEDAMINE JA JUHTIMINE
Kooli juhtimise eesmärk on tagada kooli igapäevase töö sujuvus, info liikumine, töötajate kaasatus ning arengueesmärkide süsteemne elluviimine.
Koolis toimuvad regulaarselt juhtkonna, õpetajate ja tugimeeskonna koosolekud. Infokoosolekud jätkuvad üks kord nädalas. Koosolekutel käsitletakse õppe- ja kasvatustöö korraldust, õppijate heaolu, personali vajadusi, kooli arendustegevusi ning eesootavaid sündmusi.
Juhtkond analüüsib regulaarselt kooli tegevusi ja kogub tagasisidet töötajatelt, õpilastelt ning vajadusel lapsevanematelt.





Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Juhtkonna regulaarsed koosolekud
	Direktor
	Juhtkond
	Koosolekud toimuvad regulaarselt
	Õppeaasta jooksul, kord nädalas

	Õpetajate infokoosolekud
	Õppejuht
	Õpetajad
	Info jõuab personalini õigeaegselt
	Õppeaasta jooksul, kord nädalas

	Tugimeeskonna regulaarsed kohtumised
	HEVKO, õppejuht
	Tugimeeskond, klassijuhatajad, õpetajad
	Kohtumised toimuvad regulaarselt
	Õppeaasta jooksul, kord nädalas

	Eelmise õppeaasta rahulolu-uuringu tulemuste tutvustamine
	Direktor, õppejuht, arendusjuht
	Kooli personal
	Tulemused on personalile tutvustatud 
	Sügis 2026

	Personali tagasiside kogumine
	Direktor, õppejuht, arendusjuht
	Kooli personal
	Tagasiside on kogutud ja analüüsitud
	Mai 2027

	Üldtööplaani täitmise jälgimine
	Direktor
	Juhtkond
	Tegevuste täitmist analüüsitakse
	Detsember 2026; juuni 2027


4. PERSONALIJUHTIMINE JA ÕPETAJATE PROFESSIONAALNE ARENG
2025/2026. aasta rahulolu-uuringu põhjal on enamik töötajaid kooli töötingimustega rahul. Samas ilmnes vajadus suurema toe järele erivajadustega laste õpetamisel ning aastal 2026 toimus koolitus õpetajatele. 2026/2027. õppeaastal on seetõttu oluline pakkuda õpetajatele veelgi praktilist tuge kaasava hariduse, diferentseerimise, käitumise toetamise ja individuaalsete õpivajadustega arvestamise teemadel.
Jätkatakse töövaatluste ja arenguvestlustega ning luuakse võimalusi õpetajate omavaheliseks õppimiseks. Õpetajate professionaalse arengu toetamiseks otsitakse võimalusi koolide külastamiseks, töövarjutamiseks ja õpirändeks lisaks suunatakse õpetajaid koolitustele.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Personali arenguvajaduste kaardistamine
	Direktor
	Kooli personal
	Arenguvajadused on kaardistatud
	Sügis 2026

	Erivajadustega õppijate toetamise koolitused
	Õppejuht, arendusjuht
	Õpetajad, tugimeeskond
	Toimunud on vähemalt üks koolitus
	Mai 2027

	Õpetajate tunnivaatlused
	Õppejuht
	Õpetajad
	Tunnivaatlused on läbi viidud, tunnivaatlusvormid täidetud
	Aprill 2027

	Tunnivaatlusele järgnev tagasisidevestlus
	Õppejuht
	Õpetajad
	Vaatlusvorm on õpetajaga jagatud, tagasiside on antud (suuliselt, kirjalikult)
	Üks nädal pärast tunnivaatlust

	Kolleegide tundide külastamine
	Õppejuht
	Õpetajad
	Iga õpetaja on võimalusel külastanud vähemalt kahte kolleegi tundi
	Juuni 2027

	Teiste koolide külastused
	Õppejuht
	Õpetajad
	Toimunud koolikülastused ja kogemuse jagamine
	Vähemalt kaks korda õppeaasta jooksul

	Koolitustel osalemine
	Direktor, arendusjuht
	Õpetajad
	Koolitusvajadused on kaetud võimaluste piires
	Õppeaasta jooksul

	Kogemuse/ praktika jagamine
	Õppejuht
	Õpetajad
	Toimunud on kogemuste jagamised
	Vähemalt kaks korda aastas (jaanuar 2027, juuni 2027)

	Personali
Õpetajate  arenguvestlused
	Direktor, 
õppejuht
	Personal
	Arenguvestlused on toimunud
	Juuni 2027


5. KOOSTÖÖ HUVIGRUPPIDEGA JA KOOLIKULTUUR
Kallavere Kooli koolikultuuri kujundamisel lähtutakse kooli missioonist, põhiväärtustest ning ühiselt kokkulepitud käitumispõhimõtetest. Jätkatakse kooli maine hoidmist ning koolis toimuvate tegevuste nähtavaks tegemist. Õpilaste ja töötajate saavutusi ning koolielu sündmusi kajastatakse kooli infokanalites.
Oluliseks peetakse õpilaste aktiivset kaasamist koolielu korraldamisse ning koostööd lapsevanemate, kohaliku kogukonna ja teiste haridusasutustega.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Kooli väärtuste tutvustamine
	Direktor, arendusjuht
	Kogu koolipere
	Väärtused on koolielus nähtavad
	Õppeaasta jooksul

	Kooli sündmuste regulaarne kajastamine
	Arendusjuht
	Õpetajad, õpilased
	Koolielu kajastus on regulaarne kõikides kanalites
	Õppeaasta jooksul

	Õpilaste kaasamine kooli sündmuste korraldamisse
	Õppejuht, kogukonnajuht
	Õpetajad, õpilased
	Õpilased osalevad sündmuste/ ürituste korraldamisel
	Juuni 2027

	Teemalised nädalad
	Õppejuht, kogukonnajuht
	Õpetajad, õpilased
	Toimunud on teemalised nädalad/ üritused
	Mai 2027

	Kultuurielamused
	Õppejuht, kogukonnajuht
	Õpetajad, klassijuhatajad
	Õpilased on osalenud kultuuritegevustes
	Õppeaasta jooksul

	Koostöö lapsevanematega
	Õppejuht, klassijuhatajad
	Lapsevanemad
	Koostöötegevused on toimunud (koosolekud, pidev suhtlus, ühistegevused jms)
	Õppeaasta jooksul

	Kogukonna ja koostööpartnerite kaasamine
	Direktor
	Juhtkond, õpetajad
	Koostööpartnerid on kaasatud
	Õppeaasta jooksul

	Õpilaste ettepanekute kogumine
	Õppejuht, arendusjuht
	Õpilased
	Õpilaste ettepanekud on kogutud ja võimalusel rakendatud
	Õppeaasta jooksul vähemalt kord kvartalis


6. RESSURSI- JA KESKKONNAJUHTIMINE
2026/2027. õppeaastal pööratakse suuremat tähelepanu keskkonnateadliku käitumise kujundamisele. Keskkonnateadlikkus ei ole üksnes eraldi teema, vaid osa igapäevasest koolikultuurist ja õppetööst.
Õpilasi suunatakse märkama oma tegevuse mõju keskkonnale, säästlikult kasutama vett, elektrit, paberit ja muid ressursse ning hoidma kooli ruume ja ümbrust. Alates 2026 aasta augustist on loodud kooli taaskasutatavate asjade nurk  nimega “Rohenurk”.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Keskkonnateadlikkuse tegevuskava koostamine
	Õppejuht, arendusjuht
	Õpetajad, õpilased
	Tegevused on kavandatud
	Kevad 2027

	Keskkonnateemaline nädal
	Õppejuht, arendusjuht kogukonnajuht
	Õpetajad, õpilased
	Planeeritud üritus on toimunud
	Õppeaasta teine pool

	Prügi sorteerimise ja säästliku tarbimise põhimõtete tutvustamine
	Õppejuht, arendusjuht
	Õpetajad, õpilased
	Põhimõtted on kooliperele tutvustatud
	Talv-kevad 2027

	Keskkonnateemade lõimimine ainetundidesse
	Õppejuht
	Aineõpetajad
	Keskkonnateemad on lõimitud õppetöösse
	Õppeaasta jooksul

	Õppekäigud looduskeskkonda
	Õppejuht, arendusjuht
	Klassijuhatajad, aineõpetajad ja õpilased
	Toimunud on õppekäigud (RMK kohad, muuseumid, looduskaitsealad jms)
	Juuni 2027

	Kooli ümbruse korrashoiu ja keskkonnategevused
	Õppejuht, kogukonnajuht, haldusjuht
	Õpilased, õpetajad
	Toimunud on praktilised keskkonnategevused
	Õppeaasta jooksul




7. ÕPPE- JA KASVATUSPROTSESS
Õppe- ja kasvatustöö keskmes on õppija areng, õpimotivatsioon, õpioskused ning õpitulemuste saavutamine.
2026/2027. õppeaastal pööratakse suuremat tähelepanu suulise kõne arendamisele, aktiivõppemeetodite kasutamisele, õppijate kaasamisele ja õppimise mõtestamisele.
Õpilastele luuakse rohkem võimalusi arutlemiseks, küsimuste esitamiseks, enda mõtete põhjendamiseks, esitlemiseks ja koostööks.
Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Suulise kõne arendamise võimaluste kavandamine
	Õppejuht
	Aineõpetajad
	Suulise kõne arendamine on õppetöös süsteemselt kasutusel
	Mai 2027

	Arutelude ja esitluste kasutamine õppetöös
	Aineõpetajad
	Õpilased
	Õpilased saavad regulaarselt esinemis- ja arutlemiskogemust
	Juuni 2027

	Aktiivõppemeetodite kasutamine
	Aineõpetajad
	Õpilased
	Aktiivõppemeetodite kasutamine erinevates ainetundides
	Juuni 2027

	Õppekäikude ja kultuuritegevuste lõimimine
	Õppejuht
	Aineõpetajad, õpilased
	Lõimitud õpitegevused ja õppekäigud on toimunud ning toetavad õpitulemuste saavutamist
	Juuni 2027

	Õpilaste õpimotivatsiooni toetavad sündmused
	Õppejuht
	Õpetajad, õpilased
	Koolis on toimunud õppimist toetavad sündmused
	September 2026 kuni mai 2027

	Õpilaste tagasiside kogumine
	Õppejuht, arendusjuht
	Õpilased, klassijuhatajad
	Tagasiside õppijatelt on kogutud ja analüüsitud
	Vähemalt kaks korda aastas (jaanuar 2027, mai 2027)

	Õpitulemuste analüüs
	Õppejuht
	Õpetajad
	Õpitulemused on analüüsitud ning kokkuvõte on tehtud
	Trimestrite/ õppeperioodide lõpus



8. ÕPPIJA INDIVIDUAALSUSE JA TURVALISUSE TOETAMINE
Kallavere Kool väärtustab iga õppijat ning peab oluliseks õpilaste individuaalsete vajaduste märkamist ja õigeaegset toetamist.
2026/2027. õppeaastal pööratakse erilist tähelepanu erivajadustega õppijate toetamisele ning õpetajate ja tugispetsialistide koostööle. Vajadusel kohandatakse õppekorraldust, õppematerjale ja õppeülesandeid.
Turvalise koolikeskkonna kujundamisel pööratakse tähelepanu nii füüsilisele turvalisusele kui ka õpilaste vaimsele ja sotsiaalsele heaolule.Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Õppijate individuaalsete vajaduste kaardistamine
	HEVKO
	Õpetajad, klassijuhatajad
	Õppijate vajadused on kaardistatud (kirjalikult fikseeritud)
	November 2026

	Tugimeeskonna regulaarne koostöö
	HEVKO
	Tugispetsialistid, õpetajad
	Koosolekud / kohtumised on regulaarsed (kord kahes nädalas)
	Juuni 2027

	Õppijate toetamise meetmete rakendamine
	HEVKO
	Õpetajad
	Vajalikud tugimeetmed on rakendatud
	Juuni 2027

	Õpetajate toetamine erivajadustega õppijate toetamisel
	Õppejuht
	Õpetajad, HEVKO
	Õpetajatele on pakutud tuge ja juhendamist
	Õppeaasta jooksul

	Koostöö lapsevanematega õppija toetamisel
	Klassijuhatajad
	Tugimeeskond, lapsevanemad
	Koostöö toimub vajaduspõhiselt
	Juuni 2027

	Õpilase heaolu tagasiside kogumine
	Õppejuht, arendusjuht
	Õpilased, õpetajad
	Tagasiside on kogutud ja analüüsitud
	Kevad 2027


9. ÕUES- JA KOGEMUSÕPE
Õuesõppe eesmärk on muuta õppimine praktilisemaks, elulisemaks ja õppija jaoks tähenduslikumaks. Õppeprotsessi rikastatakse õppekäikude, muuseumide, teatrite, looduskeskkonna, projektide ning erinevate koostööpartnerite kaasamisega.
Õuesõpe võimaldab siduda erinevate õppeainete teadmisi ning arendada õpilaste koostöö-, suhtlemis-, probleemilahendus- ja enesejuhtimisoskusi.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Õppekäikude kavandamine õppeainetest lähtudes
	Õppejuht
	Aineõpetajad, klassijuhatajad
	Õppekäigud on seotud õpitulemustega
	Aprill 2027

	Õuesõppe tegevuste kavandamine
	Aineõpetajad
	Õpilased
	Õuesõpet kasutatakse erinevates õppeainetes
	Juuni 2027

	Koostöö muuseumide, kultuuriasutuste ja teiste partneritega
	Õppejuht
	Õpetajad
	Koostööpartnerid on kaasatud
	Õppeaasta jooksul


[bookmark: _Hlk238419722]10. LOOVTÖÖDE TÖÖPROTSESSI ARENDAMINE
2026/2027. õppeaastal pööratakse tähelepanu loovtööde protsessi uuendamisele. Eesmärk on muuta loovtöö kavandamine, juhendamine, teostamine ja hindamine õpilaste jaoks selgemaks ning tagada ühtsem korraldus kogu koolis.
Loovtöö protsessis pööratakse tähelepanu õpilase iseseisvusele, ajaplaneerimisele, eesmärkide seadmisele, juhendamisele ja eneseanalüüsile.

Täpsemad tegevused
	TEGEVUS
	VASTUTAJA
	KAASATUD MEESKOND
	MÕÕDIK
	TÄHTAEG

	Loovtööde korralduse senise praktika analüüs
	Õppejuht
	Õpetajad, juhtkond
	Analüüs on koostatud
	November 2026

	Loovtööde juhendi ülevaatamine ja täiendamine
	Õppejuht
	Õpetajad
	Uuendatud juhend on valmis
	Sügis 2026

	Loovtööde teemade ja juhendajate koordineerimine
	Õppejuht
	Õpetajad, õpilased
	Teemad ja juhendajad on kinnitatud
	Oktoober 2026

	Õpilase eneseanalüüsi toetamine
	Juhendajad
	Õpilased
	Eneseanalüüs on loovtöö protsessi osa
	Mai 2027

	Loovtööde vaheetappide jälgimine
	Juhendajad
	Õpilased
	Vaheetapid on tähtaegselt läbitud
	Aprill 2027

	Loovtööde kaitsmise korraldamine
	Õppejuht
	Juhendajad, komisjon
	Kaitsmised on läbi viidud
	Mai 2027

	Loovtööde protsessi tagasiside kogumine
	Õppejuht
	Õpilased, juhendajad
	Tagasiside on kogutud ja analüüsitud
	Mai - juuni 2027




11. ÜLDTÖÖPLAANI TÄITMISE JA ANALÜÜSI KORRALDUS

Üldtööplaani täitmist jälgib kooli juhtkond. Tegevuste elluviimise eest vastutavad üldtööplaanis nimetatud töötajad.
Üldtööplaani tegevuste täitmist analüüsitakse õppeaasta jooksul regulaarselt. Vajadusel täpsustatakse tegevuste sisu, vastutajaid või tähtaegu. 
Muudatuste tegemisel lähtutakse kooli tegelikest vajadustest ning arutatakse muudatused läbi juhtkonnas. Õppeaasta lõpus analüüsitakse üldtööplaani täitmist ning hinnatakse kavandatud eesmärkide saavutamist. Analüüsi tulemusi kasutatakse järgmise õppeaasta eesmärkide ja tegevuste kavandamisel ning kooli arengukava rakendamise hindamisel.

Üldtööplaani täitmise hindamisel pööratakse tähelepanu eelkõige sellele, kas:
· kavandatud tegevused on ellu viidud;
· tegevused on toetanud kooli arengueesmärkide saavutamist;
· õppijate heaolu ja areng on paranenud;
· õpetajate professionaalset arengut on toetatud;
· koostöö koolipere ja huvigruppidega on tugevnenud;
· õppeprotsess on muutunud õppijakesksemaks ja mitmekesisemaks;
· kooli arenguvajadused on süsteemselt kaardistatud ja nendega arvestatud.

KALLAVERE KOOLI TRADITSIOONILISED SÜNDMUSED NING SEOTUD RIIKLIKU ÕPPEKAVA KOHASED PÄDEVUSED JA LÄBIVAD TEEMAD:
2026/2026 õa

	ÜRITUS
	AEG
	Seotud pädevused/Läbivad teemad
	AINED

	Õppeaasta avaaktus
	01.09. 
	P: sotsiaalne ja kodanikupädevus
LT: Väärtused ja kõlblus 
	Keel ja kirjandus; sotsiaalained

	Spordipäev/ orienteerumine
	September ja mai
	P: Enesemääratluspädevus
LT: tervis ja ohutus
	Liikumisõpetus

	Liiklusnädal
	September
	P: Sotsiaalne pädevus
LT: Ohutus 
	Sotsiaalained

	Sügisnäitus
	Oktoober
	P: Ettevõtlikkuspädevus, suhtluspädevus, matemaatikapädevus
LT: Keskkond ja jätkusuutlik areng 
	Kunstiained, tehnoloogia, loodus, matemaatika 

	Õpetajate päev
	9. oktoober (5.10)
	P: Väärtuspädevus ja sotsiaalne pädevus
LT: Elukestev õpe ja karjääri planeerimine 
	sotsiaalained

	Halloweeni disko- algklassidele; põgenemis-tegevustoad
	Oktoobri lõpp (31.10)
	P: Ettevõtlikkuspädevus, suhtluspädevus, matemaatikapädevus
LT: Kultuuriline identiteet
	Liikumisõpetus, loovained,
matemaatika

	Mardipäeva
Kadripäeva tähistamine
	Oktoober
November
	P: Väärtuspädevus
LT: Väärtused ja kõlblus; Kultuuriline identiteet
	Keel ja kirjandus, kunstiained 

	Helkurinädal
	November 
	P: kodanikupädevus
LT: ohutus, teabekeskkond 
	Sotsiaalained 

	kogukondlik jõuluüritus;
	Detsember
	P: Väärtuspädevus
LT: Kultuuriline identiteet; ettevõtlikkus 
	Kunst, tehnoloogia, liikumine, muusika 

	Jõulupeod (koolinäidend)
	Detsember
	P: Väärtuspädevus, ettevõtlikkus, sotsiaalne pädevus
LT: Kultuuriline identiteet; väärtused ja kõlblus
	Keel ja kirjandus, liikumine, muusika

	Jõululõuna
	Detsember
	P: Väärtuspädevus,  sotsiaalne pädevus
LT: Kultuuriline identiteet; väärtused ja kõlblus
	Sotsiaalained 

	Kooli sünnipäev (Talendi Show)
	Jaanuar
	P: Väärtuspädevus,  sotsiaalne pädevus, ettevõtlikkus, suhtluspädevus
LT: Kultuuriline identiteet; väärtused ja kõlblus, teabekeskkond 
	Kõik ained (sõltub sellest, millega keegi esineb),

	Playback
	Veebruar
	P: Ettevõtlikkuspädevus, sotsiaalne pädevus, suhtluspädevus
LT: Tervis ja tervislik eluviis; kultuuriline identiteet
	Liikumisõpetus, kunst, tehnoloogia 

	Stiilinädal
	Veebruar
	P: sotsiaalne, ettevõtlikkus
LT: kultuuriline, väärtused ja kõlblus, keskkond ja jätkusuutlik areng
	Loovained

	Eesti Vabariigi aastapäeva aktus
	Veebruar
	P: Väärtuspädevus, sotsiaalne ja kodanikupädevus
LT: Kultuuriline identiteet, teabekeskkond 
	Sotsiaalained, keel ja kirjandus, muusika

	etluskonkurss
Emakeelepäev
	Märts
	P: Suhtluspädevus, väärtuspädevus, enesemääratluspädevus
LT: Kultuuriline identiteet
	Keel ja kirjandus 


	Tutipidu
	Mai
	P: Suhtluspädevus, väärtuspädevus ja ettevõtlikkus
LT: Väärtused ja kõlblus
	Kõik ained

	Tantsuvõistlus/ kevadlaat
	Mai
	P: Enesemääratluspädevus, ettevõtlikkuspädevus, matemaatikapädevus
LT: Elukestev õpe 
	Loovained, liikumine

	Filmifestival 
	Mai/juuni
	P: digipädevus, suhtluspädevus
LT: tehnoloogia ja innovatsioon
	Loovained ja informaatika; keel ja kirjandus 

	Lemmikloomapäev
Lastekaitsepäev
	Juuni algus (01.06)
	P: suhtlus ja sotsiaalne
LT: Keskkond
	loodusained

	Mälumängud 
	Kogu aasta jooksul  toimuvad 
1 x kuus
	P: Õpipädevus, enesemääratluspädevus, matemaatika 
LT: Elukestev õpe, kodanikualgatus
	Kõik ained

	Kooliraadio
	Kogu aasta jooksul toimuvad
	P: digipädevus, suhtluspädevus
LT: tehnoloogia ja innovatsioon

	Keel ja kirjandus, informaatika




Üldtööplaani täitmise kokkuvõte koostatakse 2026/2027. õppeaasta lõpus ning selle tulemusi kasutatakse järgmise õppeaasta üldtööplaani koostamisel.

